b'\n_START_ARTICLE_\nPeter Pace\n_START_SECTION_\n\xc5\xbdivljenjepis\n_START_PARAGRAPH_\nJunija 1967 je kon\xc4\x8dal Pomorsko akademijo in bil povi\xc5\xa1an v poro\xc4\x8dnika._NEWLINE_1968 je kon\xc4\x8dal The Basic School (Quantico, Virginija) in bil dodeljen 2. bataljonu 5. marinskega polka 1. marinske divizije; sprva kot poveljnik strelskega voda, nato pa pomo\xc4\x8dnik izvr\xc5\xa1ilnega \xc4\x8dastnika bataljona._NEWLINE_Marca 1969 se je vrnil v ZDA, v marinsko voja\xc5\xa1nico Washington, D. C.; tu je bil na\xc4\x8delnik pehotne pisalne enote In\xc5\xa1tituta KMP ZDA; poveljnik voda, Stra\xc5\xbena \xc4\x8deta; poveljnik Varnostnega odreda (Camp David), socialni pomo\xc4\x8dnik v Beli hi\xc5\xa1i, poveljnik Posebnega ceremonialnega voda. Septembra 1971 je vstopil v nadaljevalni te\xc4\x8daj za pehotne \xc4\x8dastnike (Fort Benning, Georgia). Oktobra 1972 je bil preme\xc5\xa1\xc4\x8den na Tajsko, kjer je bil sprva operativni, nato pa izvr\xc5\xa1ilni \xc4\x8dastnik varnostnega dela, Marine Aircraft Group 15, 1. Marine Aircraft Wing (Nam Phong)._NEWLINE_Oktobra 1973 je bil preme\xc5\xa1\xc4\x8den v HQMC (Washington, D. C.), kjer je bil pomo\xc4\x8dnik nadzornika majorjev. Oktobra 1976 je bil preme\xc5\xa1\xc4\x8den v Camp Pendleton (Kalifornija), kjer je postal operativni \xc4\x8dastnik 2. bataljona 5. marinskega polka, nato izvr\xc5\xa1ilni \xc4\x8dastnik 3. bataljona istega polka ter tajnik divizijskega \xc5\xa1taba 1. marinske divizije. Avgusta 1979 je bil poslan na \xc5\xa1olanje na Marine Corps Command and Staff College._NEWLINE_\xc5\xa0olanje je kon\xc4\x8dal junija 1980 in bil name\xc5\xa1\xc4\x8den kot poveljujo\xc4\x8di \xc4\x8dastnik, Marine Corps Recruiting Station, Buffalo, New York. Od junija 1983 do junija 1985 je bil poveljujo\xc4\x8di \xc4\x8dastnik 2. bataljona 1. marinskega polka. Junija 1985 je vstopil v National War College (Washington, D. C.)._NEWLINE_\xc5\xa0olanje je kon\xc4\x8dal junija naslednje leto; prem\xc5\xa1\xc4\x8den je bil v Me\xc5\xa1ani/Skupni \xc5\xa1tab (Seul, Koreja), kjer je do aprila 1987 slu\xc5\xbeil kot na\xc4\x8delnik Veje kopenske vojske, nakar je postal izvr\xc5\xa1ilni \xc4\x8dastnik pomo\xc4\x8dnika na\xc4\x8delnika \xc5\xa1taba C/J/G-3 pri Poveljstvu ZN/Poveljstvo me\xc5\xa1anih sil/Oboro\xc5\xbeene sile ZDA Koreja/8. armade._NEWLINE_Nato se je avgusta 1988 vrnil v Washington, D. C., kjer je postal poveljnik marinske voja\xc5\xa1nice. Avgusta 1991 je postal na\xc4\x8delnik \xc5\xa1taba 2. marinske divizije (Camp Lejeune). Februarja 1992 je prevzel dol\xc5\xbenost pomo\xc4\x8dnika divizijskega poveljnika. 6. aprila 1992 je postal predsednik Marine Corps University ter hkrati tudi poveljujo\xc4\x8di general Marine Corps Schools (Quantico, Virginija). Isto\xc4\x8dasno je bil od decembra 1992 do februarja 1993 tudi namestnik poveljnika, marinskih sil v Somaliji ter od oktobra 1993 do marca 1994 namestnik poveljnika Joint Task Force - Somalia._NEWLINE_21. junija 1994 je postal namestnik poveljnika/na\xc4\x8delnik \xc5\xa1taba oboro\xc5\xbeenih sil ZDA na Japonskem. 5. avgusta 1996 je postal operacijski direktor (J-3) pri Zdru\xc5\xbeenemu \xc5\xa1tabu._NEWLINE_Od 23. novembra 1997 do 8. septembra 2000 je bil poveljnik US MCF Atlantik/Evropa/Jug. 8. septembra 2000 je postal glavni poveljnik, Ju\xc5\xbeno poveljni\xc5\xa1tvo ZDA, kar je opravljal do 30. septembra 2001._NEWLINE_Pace je poro\xc4\x8den ter ima h\xc4\x8derko in sina._NEWLINE_Ima magisterij iz poslovne administracije (Univerza Georga Washingtona) ter kon\xc4\x8dal \xc5\xa1olanje za vi\xc5\xa1je izvr\xc5\xa1ilne uradnike na Univerzi Harvard.'